stanford-oval/wikipedia huggingface dataset:
Svetlana Gontšarenko

| Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Maa:   Venäjä> Naisten yleisurheilu. |
| --- | --- | --- | --- |
|  Pronssia | Sydney 2000 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 1999 | 4 × 400 m |  |
|  Hopeaa | Göteborg 1995 | 4 × 400 m |  |
Svetlana Gontšarenko (ven. Светлана Гончаренко, o.s. Doronina, s. 28. toukokuuta 1971 Rostov-na-Donu, Neuvostoliitto) on venäläinen entinen pikajuoksija.
Gontšarenko oli 1987 nuorten EM-kisoissa mukana Venäjän joukkueessa, joka voitti 4 x 100 metrin viestijuoksussa hopeaa. Seitsemän vuotta myöhemmin hän voitti 400 metrin juoksussa kultaa sisäratojen EM-kisoissa. Myöhemmin samana vuonna hän voitti Euroopan cupissa 400 metrin juoksun ja oli mukana joukkueessa, joka sijoittui 4 x 400 metrin viestijuoksussa kolmanneksi. Helsingin EM-kisoissa hän oli mukana voittamassa pitkässä viestissä EM-hopeaa. Seuraavana vuonna hän karsiutui Barcelonan sisäratojen MM-kisoissa 200 metrin juoksun välierissä ajalla 23,16, mutta oli samoissa kisoissa mukana voittamassa MM-kultaa viestissä. Samana vuonna Göteborgin ulkoratojen MM-kisoissa hän oli mukana pitkän viestin joukkueessa, joka voitti kisoissa MM-hopeaa.
Gontšarenko voitti Pariisin sisäratojen MM-kisoissa 1997 MM-pronssia 200 metrillä ajalla 22,85 ja oli samoissa kisoissa mukana voittamassa MM-kultaa viestissä. Myöhemmin samana vuonna hän voitti Universiadeissa kultaa 4 x 400 metrin viestissä. Seuraavana vuonna hän voitti sisäratojen EM-kultaa 200 metrillä. Budapestin EM-kisoissa hän voitti EM-hopeaa pitkässä viestissä ja yleisurheilun maailmancupissa hän oli viestissä kolmas. Maebashin sisäratojen MM-kisoissa 1999 Gontšarenko voitti 200 metrillä MM-hopeaa ajalla 22,69 ja oli samoissa kisoissa mukana voittamassa MM-kultaa viestissä. Saman vuoden Sevillan ulkoratojen MM-kisoissa hän karsiutui 200 metrin välierissä ajalla 22,68, mutta oli 4 x 400 metrin viestissä mukana voittamassa MM-kultaa.
Gontšarenko oli Sydneyn olympialaisissa 2000 mukana Venäjän pitkän viestin joukkueessa, joka voitti olympiapronssia. Hän karsiutui Pariisin MM-kisoissa 2003 200 metrin toisissa alkuerissä. Budapestin sisäratojen MM-kisoissa 2004 hän voitti 200 metrillä MM-hopeaa.
Ennätykset

100 metrin juoksu: 11,13 (1998)
200 metrin juoksu: 22,46 (1998)
400 metrin juoksu: 50,23 (2000)
Takatukka

Kuten tästä näkyy, tämä kampaus tehdään yleensä ajelemalla pään sivut, mutta jättämällä hiukset pitkiksi eteen ja taakse
Takatukka takaa
Takatukka eli niskatukka eli mulletti on nimitys hiustyylille, joka on takaa pitkä mutta sivuilta ja edestä lyhyt. Erityisesti hiustyyli oli suosittu 1980-luvulla, mutta se on tullut uudelleen muotiin joissakin piireissä nykyaikana, esimerkiksi jääkiekkoilijoiden keskuudessa. Takatukan ajatus tiivistetään usein lauseeseen ”bisnes edessä, juhlat takana”.
Hiustyyliä käyttivät jo 1800-luvulla kalastajat, jotka kasvattivat takatukan lämmikkeeksi. Sana mullet viittaakin mullo-kalaan. Nimi mainittiin 1967 Paul Newmanin elokuvassa Lannistumaton Luke, jossa pitkätukkaisista etelävaltiolaisista käytettiin nimeä mulletheads. Lopullisesti nimi yleistyi 1995 Grand Royal -aikakauslehden artikkelista, jossa takatukkaa nimitettiin kaikkein rumimmaksi kampaukseksi.
Epäislamilaisuus

Heinäkuussa 2010 Iranin islamilainen hallinto asetti uusia hiustenhoitomääräyksiä maan miespuolisille kansalaisille. Uudet määräykset täydentävät olemassa olevia rajoituksia, jotka koskevat naisten pukeutumista ja ehostautumista. Määräyksiin lukeutui myös takatukan kielto. Uusi takatukkakielto on yksi Iranin käyttöönottamista toimenpiteistä "länsimaisen kulttuurivyöryn torjumiseksi". Maan hallitus aikoo edistää islamilaisia kampauksia, jotka esiteltiin vuoden 2010 siveellisyysmessuilla.
Vaihtoehtoinen merkitys käsitteelle takatukka

Takatukaksi on toisinaan määritelty myös lähes päinvastainen miesten hiustyyli eli taaksepäin kammattu tukka, joka on edestä pitkähkö, mutta sivuilta ja takaa yleensä lyhyt. Esimerkiksi Vexi Salmi on maininnut, että 1960-luvun Suomessa "[k]ansa jakautui takatukkaiseen tango-kansaan ja pitkähiuksiseen Beatles-nuorisoon.".
Teri Polo

| Teri Polo |
| --- | --- |

Henkilötiedot
Koko nimi:  Theresa Elizabeth Polo
Syntynyt: 1. kesäkuuta 1969 Dover, Yhdysvallat
Ammatti:  Näyttelijä
Puoliso:  Anthony Moore (1997–2003)
Aiheesta muualla
IMDb 
Elonet
Theresa ”Teri” Elizabeth Polo 1. kesäkuuta 1969 Dover, Delaware Yhdysvallat) on yhdysvaltalainen näyttelijä, joka tunnetaan parhaiten roolistaan Pamela Byrnesina elokuvassa Perhe on painajainen (2000) ja sen jatko-osissa Painajainen perheessä (2004) ja Pienin painajainen perheessä (2010). Hän esitti myös yhtä tilannekomedian Elämää tähden kanssa päähenkilöistä. Vuodesta 2013 lähtien Polo on esittänyt Stefania yhdysvaltalaisessa draamasarjassa The Fosters.
Polo on vieraillut useissa televisiosarjoissa, kuten Oikeus ja kohtuus, Felicity, Chicagon lääkärit ja Frasier. Hänestä tuli sarjan Villi Pohjola vakituinen näyttelijä sarjan viimeisellä tuotantokaudella.
Polo avioitui vuonna 1997 valokuvaaja Anthony Mooren kanssa, ja heidän poikansa syntyi vuonna 2002. Polo ja Moore erosivat 2005. Joulukuussa 2007 Polo sai tyttären poikaystävänsä, rumpali Jamie Wollamin, kanssa.
Elokuvan Painajainen perheessä tultua ensi-iltaan Polo esiintyi helmikuussa 2005 alasti Playboyssa.
Aiheesta muualla

Teri Polo Internet Movie Databasessa. (englanniksi)
Tampereen kansainvälinen koulu

Tampereen kansainvälinen koulu (engl. Finnish International School of Tampere, FISTA), entinen Amurin koulu, on Tampereen keskustan lähettyvillä, Amurin kaupunginosassa sijaitseva, lähes kokonaan englanninkielinen peruskoulu. Samassa rakennuksessa toimivat 1.–9.-luokat. Lukuvuodesta 2007–2008 lähtien kouluun ei ole tullut uusia suomenkielisiä ensimmäisiä luokkia. Lukuvuodella 2021–2022 koulussa on noin 930 oppilasta.
Koulurakennuksessa on viisi kerrosta, ylimmissä kerroksissa on yläasteet ja kolmannessa sijaitsee opettajainhuone. Toinen, kolmas ja neljäs kerros ovat pääosin ala-asteen käytössä. Toisessa ja kolmannessa kerroksessa on kuitenkin myös yläasteen käytössä olevia luokkia. Viimeinen suomenkielinen luokka kävi yhdeksännen luokkansa koulussa lukuvuonna 2012–2013. Amurin koulua remontoitiin 2014–2017. Yläaste siirtyi Keskustorilla sijaitsevaan rakennukseen remontin ajaksi. Remontin jälkeen koulurakennus koostuu A-, B-, ja C-siivistä. B-siipeen sisältyvät ruokala ja liikuntasali. Liikuntasalissa järjestetään myös monia kerhoja. A-siiven alemmissa kerroksissa on käsi -ja tekstiilityön luokkia ja ylempänä on normaaleja luokkia. C-siivessä on pääosin luokkahuoneita.
Aiheesta muualla

Tampereen kansainvälisen koulun kotisivut
Nuortenohjelma Kasmasiinin lystisunnuntai Amurin koululla vuonna 1983 (Yle Elävä arkiston video)
Tarra White

| Tarra White |
| --- | --- |
 Tarra White vuonna 2007.
Henkilötiedot
Syntynyt: 19. marraskuuta 1987 Ostrava, Tšekkoslovakia
Aiheesta muualla
IMDb
Tarra White (s. 19. marraskuuta 1987) on tšekkiläinen pornonäyttelijä.
Elämä ja ura

White liittyi aikuisviihteen alalle 18-vuotiaana. Toukokuusta 2008 lähtien White on toiminut nimellä Martina Mrakviová Red News -ohjelmassa, jossa naispuoliset uutisankkurit riisuvat vaatteitaan uutisia lukiessa.
Palkinnot

FICEB Ninfa-palkinto 2008: Paras naissivunäyttelijä
Venus Berlin-palkinto 2009: Paras eurooppalainen naisnäyttelijä
AVN-palkinto 2014: Paras ulkomaisella tuotannolla kuvattu seksikohtaus
Käännös suomeksi
Séan Garnier

| Séan Garnier> Henkilötiedot |
| --- | --- |
Syntynyt: 18. kesäkuuta 1984 Sens, Ranska
Kansalaisuus:   Ranska
Uran tiedot
Laji:  freestylejalkapallo
 Tietolaatikko päivitetty 21. heinäkuuta 2015 
Arnaud "Séan" Garnier (s. 18. kesäkuuta 1984 Sens) on ranskalainen freestylejalkapalloilija. Garnier on yksi maailman tunnetuimpia freestylejalkapalloilijoita. Hänellä on sponsorisopimus Red Bullin kanssa.
Ura

Séan pelasi nuorempana jalkapalloa muun muassa Auxerressa ja Troyesissa, mutta hän joutui lopettamaan uransa vuonna 2004 kärsittyään useita loukkaantumisia. Séan opiskeli kuitenkin jalkapallokouluttajaksi ja kehitteli tyylin, jossa yhdistyvät jalkapallo ja breakdance. Vuonna 2008 hän voitti freestylejalkapallon maailmanmestaruuden Brasiliassa. Séan pelaa myös futsalia Ranskan liigan Kremlin Bicêtre Unitedissa, jossa hän on voittanut kertaalleen Ranskan cupin ja kaksi kertaa Ranskan liigan. Séan kuuluu myös englantilaiseen amatöörifutsalseuraan London United Futsal Clubiin, joka pelaa Englannin futsal-liigassa.
Séan sai myös oman hahmon EA Sportsin FIFA Street 4 -peliin. Hahmo kuuluu yhteen pelin freestylejalkapallojoukkueista.
Saavutukset > Freestylejalkapallo

Maailmanmestaruus 2008
100-Contestin voitto 2008
Beachfreestylen maailmanmestaruus 2010
Ranskan mestaruus 2010, 2011, 2012
Saavutukset > PANNAfootball

Ranskan mestaruus 2012
MM-pronssimitali 2012
1v1-pannan MM-hopea 2014
3v3-pannan MM-hopea 2014
Saavutukset > Futsal

Ranskan mestaruus 2010, 2015
Ranskan cupin voitto 2014
Svetlana Feofanova
Ennätykset

Seiväshyppy: 488 (2004)
Tamara XI

Tamara XI oli saksalainen kolmimastoinen rautarunkoinen parkki, joka oli rakennettu Glasgow’ssa Skotlannissa vuonna 1876. Aluksen hylky lepää Raahen edustalla 13 metrin syvyydessä kahteen osaan katkenneena ja jäiden rikkomana.
Tamara oli 65,5 metrin pituinen 1 075 bruttorekisteritonnin alus, joka liikennöi alun perin nimellä Pleione Englannin ja Uuden-Seelannin välisessä matkustajaliikenteessä kuljettaen siirtolaisia.
1900-luvun alussa alus siirtyi norjalaisomistukseen, ja omistajanvaihdoksen yhteydessä aluksen fregattitakila muutettiin parkkitakilaksi. Vuonna 1913 alus siirtyi suomalaisomistukseen Luvialle, ja jo seuraavana vuonna saksalaiset takavarikoivat aluksen. Vuonna 1919 alus kastettiin uudelleen ja se sai nimen Tamara XI.
Ollessaan täydessä suolalastissa Tamara XI ajoi karille Hailuodon edustalla heinäkuussa 1922, ja paikalle sattunut englantilainen höyrylaiva auttoi aluksen karilta. Laiva ajoi uudelleen karille Etelä-Klupun matalikolla Raahen edustalla 11. syyskuuta 1922 ollessaan sahatavaralastissa matkalla Kemistä etelään. Törmäyksen voimasta laivan keula nousi puoli metriä, ja se sai vakavan vuodon. Miehistö poistui laivasta pelastusveneillä.
Seuraavien päivien aikana alusta yritettiin irrottaa karilta kahden hinaajan voimin siinä kuitenkaan onnistumatta. Muutamia päiviä myöhemmin alus kallistui ja katkesi myrskyn voimasta ja upposi.
Raahen Meripelastusyhdistys ja urheilusukellusseura Mursut nostivat laivan ankkurin hylystä vuonna 1983, ja se on esillä Raahen museon pihalla.
Takatalvi (kappale)

| ”Takatalvi” Mokoma |
| --- | --- | --- |

Singlen tiedot
 Albumilta: Kurimus
 Julkaistu: 2003
 Tuottaja(t): Mokoma & Miitri Aaltonen
 Tyylilaji: thrash metal
 Kesto: 02.34
 Levy-yhtiö: Sakara Records
Mokoman muut singlet
| ”Seitsemän sinetin takana” 2001 | ”Takatalvi” 2003 | ”Hiljaisuuden julistaja” 2004 |
”Takatalvi” on suomalaisen metalliyhtye Mokoman kappale. Se julkaistiin yhtyeen kotisivuilla singlenä rajoitetun ajan digitaalisessa muodossa ja yhtyeen studioalbumilla Kurimus vuonna 2003. Kappaleesta julkaistiin myös musiikkivideo, joka debytoi Yle TV1 -kanavan ohjelmassa Top 40 ja sai sitten paljon radiosoittoa ja muuta mediahuomiota.
Kappaleen tempo on nopea, yli 200 iskua minuutissa.
Toiset versiot

”Takatalvi” on mukana liveversiona yhtyeen vuonna 2004 julkaistulla kiertue-elämää kuvaavalla DVD:llä. Versio on taltioitu yhtyeen esiintymisestä Tuska-festivaaleilla vuonna 2003.
Vuonna 2018 kappaleesta tehtiin uusi versio, joka julkaistiin Hengen pitimet -albumin Japanin-painoksella.
Aiheesta muualla

Albumi Takatalvi (kappale) Encyclopaedia Metallum -sivustolla (englanniksi)
Mokoma
| --- | --- |
Studioalbumit:   Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:   Punainen kukko  Viides vuodenaika  Juurta jaksain  Yksi 
Singlet:   ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:   DVD ("Mäntit tien päällä")  Sakara Tour 2006
Tamarine Tanasugarn

| Tamarine Tanasugarn |
| --- | --- |

Henkilötiedot
Syntynyt: 24. toukokuuta 1977  Los Angeles 
Kansalaisuus:   Thaimaa
Tennispelaaja
Pituus:  165 cm
Paino:  63 kg
Kätisyys:  oikea
Ammattilaisena:  1994–
Palkintorahat:  3 491 770 USD
Kaksinpeli
Paras sijoitus:  19. (13. toukokuuta 2002)
Turnausvoittoja:  4
Voitot/tappiot:  563–436
Grand Slam -turnauksissa
Australian avoimet:  4. kierros (1998)
Ranskan avoimet:  3. kierros (2002)
Wimbledon:  puolivälierät (2008)
Yhdysvaltain avoimet:  4. kierros (2003)
Nelinpeli
Paras sijoitus:  15  (13. syyskuuta 2004)
Voitot/tappiot:  308–271
Aiheesta muualla
ITF
WTA
Tamarine Tanasugarn (thaiksi แทมมารีน ธนสุกาญจน์; s. 24. toukokuuta 1977 Los Angeles, Kalifornia) on thaimaalainen tennispelaaja.
Tanasugarn on korkeimmillaan yltänyt kansainvälisellä rankinglistalla kaksinpelissä 19. sijalle ja nelinpelissä 15. sijalle. Hän on voittanut WTA-kiertueella neljä kaksinpeli- ja seitsemän nelinpeliturnausta. Grand Slam -turnauksissa hän on vuosina 1998–2004 yltänyt kahdeksan kertaa neljännelle kierrokselle, ensimmäisen kerran Australian avoimissa 1998 sekä lisäksi Yhdysvaltain avoimissa 2003 ja kuudesti Wimbledonissa. Vihdoin Wimbledonissa 2008 hän voitti neljännen kierroksen ottelunsa, vaikka vastassa oli turnauksessa toiseksi sijoitettu Jelena Janković. Thaimaalaisen voittolukemat olivat 6–3, 6–2. Jo toisella kierroksella hän oli voittanut 13:nneksi sijoitetun Vera Zvonarjovan luvuin 7–6(10), 4–6, 6–3. Puolivälierissä hän hävisi Venus Williamsille lukemin 4–6, 3–6.
Takht-i Suleiman

Takht-i Suleimanin raunioita
Takht-i Suleiman (pers. ‏تخت سليمان‎, Salomonin valtaistuin) on arkeologinen kohde Āzārbāyjān-e Gharbīin provinssissa Iranissa. Se oli aikanaan zarathustralaisuuden pyhä paikka ja sassanidien aikainen temppeli. Se listattiin UNESCOn maailmanperintöluetteloon vuonna 2003.
Kohde sijaitsee laaksossa, jota ympäröi vuoristoketju. Siihen kuuluu Takht-i Suleimanin temppelin lisäksi Zendan-i Suleiman ("Salomonin vankila"), joka on pieni tulivuori ja tämän huipulla sijaitsevat muinaiset pyhäköt, Tepe Majid -kukkula, jolla on arkeologista merkitystä, ja Belqeisin vuori linnoituksineen.
Alueeseen liittyy useita legendoja. Zendan-i Suleiman, eli Salomonin vankila, oli paikka, jossa Salomon vangitsi hirviöitä 100 metriä syvään kraatteriin. Takht-i Suleimanin temppelin sisällä on toinen kraatteri, joka on täynnä vettä. Solomon sanotaan tehneen lammen.
Historia

Alueella on ollut palvontamenoja pitkään. Zendan-i Suleimanin ympärillä on temppeleitä ja pyhäkköjä ensimmäiseltä vuosituhannelta eaa. Sassanidien saavutua alueelle Zendan-i Suleiman menetti merkitystään uudelle Takht-i Suleimanin temppelille, joka tunnettiin tuolloin nimellä Azargoshnasb ("Ritarien tulitemppeli"). Peroz I:n aikana 400-luvulla alkoivat uuden temppelin rakennustyöt. Siitä tuli kuninkaalline zarathustralaisuuden pyhäkkö seuraavalla vuosisadalla Khosrau I:n aikana. Takht-i Suleiman oli tärkein kolmesta zarathustralaisuuden pääpyhäköstä.
Bysantin armeija tuhosi alueen vuonna 627. Il-kaanien valtakunnan aikana 1200-luvulla osa Takht-i Suleimanista korjattiin il-kaani Abaqan asuinpaikaksi ja alueelle tehtiin myös uusia rakennuksia. Il-kaanien ajan jälkeen 1300-luvun puolivälistä lähtien alue jäi asumattomaksi ja hiljalleen raunioitui. Brittiläinen matkailija Sir Robert Ker Porter löysi alueen vuonna 1819. Tämän jälkeen Takht-i Suleimanissa kävi monia arkeologia, mutta ensimmäiset systemaattiset kaivaukset järjestettiin Saksan arkeologisen instituutin johdolla vasta 1970-luvulla.
Alueen kuvaus

Takht-i Suleiman sijaitsee soikean muotoisella tasanteella, joka on noin 60 metriä ympäröivää laaksoa korkeammalla. Noin 350x550 metrin suuruisella tasanteella on kalkkipitoinen järvi, joka on muodostunut arteesiseen kaivoon. Ympäröivä alue saa täältä virtaavista pienistä puroista kosteutta.
Sassanidit rakensivat tasanteelle 13 metriä korkean muurin sisälle kuninkaallinen pyhäkön. Muuri lienee ollut symbolinen, sillä siinä ei ollut portteja, vaan kaksi sisäänkäyntiä. Alueen päärakennukset sijaitsivat järven pohjoispuolella. Keskellä oli zarathustralainen tulentemppeli, josta itään olivat "ikuiselle liekille" pyhitetty halli ja Anahitan temppeli. Länsipuolella olivat kuninkaalliset asunnot.
Zendan-i Suleiman on kartiomainen vuori, antiikinaikainen tulivuori, joka sijaitsee kolme kilometriä länteen Takht-i Suleimanista. Huippu kohoaa noin sata metriä ympäröivän alueen yläpuolelle. Huipulla on 65 metriä halkaisijaltaan oleva 80 metriä syvä kolo. Huipun ympärillä on temppeleitä ja pyhäkköjä ensimmäiseltä vuosituhannelta ennen ajanlaskun alkua. Belqeis-vuori sijaitsee 7,5 kilometriä koilliseen Takht-i Suleimanista. Sen 3200 metriä korkealla huipulla on sassanidien linnoitus, jolla on ilmeisesti ollut läheinen yhteys Takht-i Suleimaniin. Keltaisesta hiekkakivestä rakennettu linnoitus on pinta-alaltaan 60x50 metriä.
Aiheesta muualla

Wikimedia Commonsissa on kuvia tai muita tiedostoja aiheesta .
Takht-i Suleiman UNESCOn sivuilla (englanniksi) (ranskaksi)
Virtuaalinen kierros alueelle[vanhentunut linkki] (englanniksi)
Restaurointityöt ovat meneillään, kuten vasemmalla näkyvistä rakennustelineistä voi päätellä
Suzhou (Anhui)

| Suzhou 宿州市, Sùzhōu Shì |
| --- | --- |
 Suzhoun sijainti Kiinan Anhuin maakunnassa
 Suzhou
 Koordinaatit: 33.6476°N, 116.9589°E 
Valtio:  Kiina
Maakunta:  Anhui
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  9 787 km²
Väkiluku (2010):  5 352 924
Aikavyöhyke:  UTC+8
Postinumero:  234000
Suuntanumero(t):  0557
 
 www.ahsz.gov.cn 
Infobox OKVirheellinen NIMI-arvo: 
Suzhou (kiin. 宿州市, pinyin: Sùzhōu Shì) on prefektuuritason kaupunki Kiinan Anhuin maakunnan pohjoisosassa. Kaupunki sijaitsee linnuntietä noin 200 kilometriä maakunnan pääkaupunki Hefeistä pohjoiseen. Prefektuurin pinta-ala on 9 787 neliökilometriä ja väkiluku 5,35 miljoonaa (2010). Heistä 1 647 642 asui tuolloin prefektuurin kaupunkimaisen keskuspiirin (Yongqiao) alueella.
Prefektuuri rajoittuu pohjoisessa Hezen ja Xuzhoun, idässä Suqianin, etelässä Bengbun sekä lännessä Huaibein ja Shangqiun prefektuuritason kaupunkeihin.
Ilmasto

Suzhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 750 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on heinäkuu, jolloin sataa keskimäärin noin 210 millimetriä. Tammikuu puolestaan on kuivin kuukausi. Silloin keskimääräinen sadanta on 19 millimetriä.
Hallinnollinen jako

Piirikuntatasolla Suzhoun prefektuuri jaetaan yhteen kaupunkipiiriin ja neljään piirikuntaan seuraavasti (numerointi kuten oheisessa kartassa):

1. Yongqiao, kaupunkipiiri (埇桥区)

2. Dangshan, piirikunta (砀山县)

3. Xiaon piirikunta tai Xiaoxian (萧县)

4. Lingbi, piirikunta (灵璧县)

5. Sin piirikunta tai Sixian (泗县)
Galleria

Suzhoun rautatieasema.
Suzhoun itäinen rautatieasema.
Aiheesta muualla

Kuvia tai muita tiedostoja aiheesta Suzhou (Anhui) Wikimedia Commonsissa
Suzhou Travel Guide (englanniksi) (travelchinaguide.com)
China Postal code Anhui Province (prefektuuri ja piirikuntataso) (englanniksi) (youbianku.com)
Suzhoun piirikuntatason aluejako.
Sønder Felding

| Sønder Felding |
| --- | --- |
 Koordinaatit: 55°56′0″N, 8°46′0″E 
Valtio:  Tanska
Hallinnollinen alue:  Keski-Jyllanti
Kunta:  Herning
Pinta-ala:  
 – Kokonaispinta-ala:  1 323,5 km²
Väkiluku (2011):  1 540
Postinumero:  7280 Sdr. Felding
 
 http://sdrfelding.dk/ 
Infobox OKVirheellinen NIMI-arvo: 
Sønder Feldingin kirkko.
Sønder Felding on kaupunki Keski-Jyllannissa Tanskassa. Sen arvioitu asukasluku oli vuoden 2011 alussa 1 540. Sønder Feldingin pinta-ala on 1 323,5 neliökilometriä ja se kuuluu Herningin kuntaan. Entinen yleisurheilija ja Kansainvälisen olympiakomitean jäsen Niels Holst-Sørensen on syntynyt Sønder Feldingissä.
Aiheesta muualla

Kaupungin kotisivut (tanskaksi)
Taimi Airola

Taimi Airola (26. marraskuuta 1934 Laukaa – 13. elokuuta 2008 Helsinki) oli suomalainen mezzosopraano.
Airola aloitti lauluopintonsa Lea Piltin johdolla vuonna 1957. Hän opiskeli vuosina 1963–1969 Gdańskissa Barbara Iglikowskan oppilaana ja aloitti esiintymisen konserttilaulajana Puolassa. Airola esiintyi solistina puolalaisten kamarimusiikkikokoonpanojen kanssa ja järjesti myös Suomessa puolalaisen kamarimusiikin konsertteja. Hän esiintyi Wieniawski-festivaaleilla ja sai puolalaisen musiikin hyväksi tekemästään työstä Wieniawski-mitalin. Airola teki Suomeen palattuaan yhteistyötä Pentti Koskimiehen kanssa. Kaksikko piti esiintymisten lisäksi yhdessä mestarikursseja. Lisäksi Airola ja Koskimies tekivät laajan Euroopan-kiertueen, joka päättyi Lontoon Wigmore Halliin.
Airola jätti esiintymisen Koskimiehen kuoltua vuonna 1990. Hän jatkoi työskentelyä klassisen laulun opettajana Raumalla ja Turussa. Airola oli myös Laulupedagogit ry:n puheenjohtaja vuosina 1991–2000 ja johti Kansainvälisen laulunopettajien kongressin järjestelytoimikuntaa Suomen kansallisoopperassa vuonna 2001. Airolalta ilmestyi vuonna 2002 levy Pohjoismaisia lauluja. Hän kuoli elokuussa 2008 pitkään sairastettuaan.
Sylwia Gruchała

| Mitalit | Mitalit | Mitalit |  |
| --- | --- | --- | --- |
|  Sylwia Gruchala. |  Sylwia Gruchala. |  Sylwia Gruchala. |  |
Maa:   Puola
Naisten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | floretti |  |
|  Pronssia | Ateena 2004 | floretti |  |
Sylwia Gruchała (s. 6. marraskuuta 1981 Gdańsk) on puolalainen miekkailija, hänen aseenaan on floretti.
Gruchala voitti ensimmäisen arvokisamitalinsa MM-kilpailuista 1998, mistä hän sai pronssia. Hänen uransa suurimmat saavutukset ovat olympiahopea Sydneystä 2000, pronssi Ateenasta 2004 ja maailmanmestaruus vuosina 2003 ja 2007. Hän on voittanut myös juniorien maailmanmestaruuden neljä kertaa peräkkäin 1998-2002. Euroopan-mestaruuden kolme kertaa ja kuusi puolan mestaruutta. Gruchala on saavutuksiltaan kaikkien aikojen menestynein puolalainen naismiekkailija.
Saavutukset > Olympialaiset

Hopeaa: Sydney 2000
Pronssia: Ateena 2004
Saavutukset > MM-kilpailut

Kultaa: 2003, 2007
Hopeaa: 1999, 2002,
Pronssia: 1998
Saavutukset > EM-kilpailut

Kultaa: 2000, 2002, 2005
Saavutukset > Juniorien MM-kilpailut

Kultaa: 1998, 1999, 2000, 2001
Pronssia: 1999, 2000, 2001
Saavutukset > Juniorien EM-kilpailut

Kultaa: 1999
Pronssia: 1997
Saavutukset > Puolan mestaruuskilpailut

Kultaa: 1999, 2002, 2003, 2004, 2006, 2007
Aiheesta muualla

virallinen nettisivu (Arkistoitu – Internet Archive) (puolaksi)